89. ΝΟΜΟΣ υπ’ αριθ. 970 της 18/21 Σεπτ. 1979 (ΦΕΚ Α΄ 221) Περί συμπληρώσεως των «περί της Α.Ε. ΕΤΕΑΠ ισχυουσών διατάξεων διαλύσεως και εκκαθαρίσεως της Α.Ε. ΝΕΑ ΑΓΡΕΞ και άλλων τινών διατάξεων». Άρθρ.1.-1.Η συσταθείσα, δυνάμει των διατάξεων του άρθρ. 13 του Ν.Δ. 4087/1960 «περί ιδρύσεως Εταιρείας εξαγωγής ιδία νωπών γεωργικών προϊόντων, διευκολύνσεως της διαθέσεως πορτοκαλίων, συμπληρώσεως του τεχνικού εξοπλισμού της Χώρας, αξιοποιήσεως της γεωργικής παραγωγής και συμπληρώσεως της «περί Α.Τ.Ε. νομοθεσίας» και του εις εκτέλεσιν αυτού εκδοθέντος Β.Δ. 174/1962 «περί ιδρύσεως Ανωνύμου Εταιρείας Τεχνικού Εξοπλισμού δια την αξιοποίησιν των νωπών γεωργικών προϊόντων», Εταιρεία υπό την επωνυμίαν (ΕΤΑΙΡΕΙΑ ΤΕΧΝΙΚΟΥ ΕΞΟΠΛΙΣΜΟΥ ΔΙΑ ΤΗΝ ΑΞΙΟΠΟΙΗΣΙΝ ΤΩΝ ΑΓΡΟΤΙΚΩΝ ΠΡΟΙΟΝΤΩΝ» Α.Ε. (ΕΤΕΑΠ) ) δύναται πέραν των ασκουμένων υπ’ αυτής συμφώνως προς τας ως άνω διατάξεις, δραστηριοτήτων να: α)Διενεργή, είτε δι’ ίδιον λογαριασμόν, είτε δια λογαριασμόν και κατ’ εντολήν γεωργικών συνεταιριστικών οργανώσεων, γεωργικών οργανισμών ή και παραγωγών, εμπορίαν γεωργικών προϊόντων και κυρίως των νωπών, προς τον σκοπόν διαθέσεως αυτών εις το εσωτερικόν και το εξωτερικόν. β)Παρεμβαίνη, επί προμηθεία εις την αγοράν και εμπορίαν των προϊόντων της ανωτέρω περιπτώσεως, κατόπιν αιτήσεως γεωργικών οργανώσεων ή ομάδων παραγωγών δια λογαριασμόν αυτών. 2.Εις περίπτωσιν κατά την οποίαν η ΕΤΕΑΠ ενεργεί κατ’ αίτησιν ή κατ’ εντολήν των ενδιαφερομένων συνεταιριστικών οργανώσεων, απολαμβάνει της αυτής ως και αι Γεωργικαί Συνεταιριστικαί Οργανώσεις μεταχειρίσεως. Το άρθρ. 1 του Π.Δ. 933/19-28 Νοεμ. 1979 (ΦΕΚ Α΄ 261) όρισε ότι:«Η επωνυμία της εν παρ. 1 του άρθρ. 1 του Νόμ. 970/1979 Εταιρείας, μετατρέπεται ως εξής:Α.Ε. «ΕΤΑΙΡΕΙΑ ΕΞΑΓΩΓΗΣ ΚΑΙ ΑΞΙΟΠΟΙΗΣΕΩΣ ΓΕΩΡΓΙΚΩΝ ΠΡΟΙΟΝΤΩΝ» (Α.Ε. ΑΓΡΕΞ). Άρθρ.10.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Άρθρ.2.-Η ΕΤΕΑΠ, προς τον σκοπόν εξυπηρετήσεως των αναγκών αυτής των αφορωσών την συγκέντρωσιν, συντήρησιν, αξιοποίησιν, διακίνησιν, μεταφοράν και διάθεσιν εις το εσωτερικόν ή το εξωτερικόν των προϊόντων της εμπορικής της δραστηριότητος, δύναται να προβαίνει εις την αγοράν, ίδρυσιν ή μίσθωσιν μέσων και εγκαταστάσεων, εις την απόκτησιν ή μίσθωσιν, κατά τας εκάστοτε ισχυούσας διατάξεις, μεταφορικών μέσων, ως και να διενεργή μεταφοράς ιδίων αυτής αγαθών. Άρθρ.3.-Η ΕΤΕΑΠ δύναται, επιφυλασσομένων των διατάξεων του Ν.Δ. 49/1968 «περί χορηγήσεως αδειών κυκλοφορίας φορτηγών αυτοκινήτων οχημάτων ιδιωτικής χρήσεως», ως τούτο εκάστοτε ισχύει, τα μέσα και εγκαταστάσεις της να παραχωρή κατά χρήσιν εις τρίτους και ιδία εις Γεωργικάς Συνεταιριστικάς Οργανώσεις, μετόχους ή μη ταύτης, επί καταβολή υπέρ αυτής ανταλλάγματος χρήσεως καθοριζομένου υπό του Διοικητικού Συμβουλίου. Η τοιαύτη παραχώρησις λογίζεται ως μη εμπορική μίσθωσις και εξαιρείται της εφαρμογής των καθ’ οιονδήποτε τρόπον προστατευουσών τας μισθώσεις διατάξεις, τυχόν δε υφιστάμεναι παραχωρήσεις χρήσεως, έχουσαι χαρακτηρισθεί ως μισθώσεις, και κατ’ ακολουθίαν ως υπαγόμεναι εις τας προστατευτικάς διατάξεις ταύτας λύονται αυτοδικαίως μετά παρέλευσιν οκταμήνου από της ισχύος του παρόντος. Άρθρ.4.-1.Επιτρέπεται η μεταβίβασις εις Γεωργικάς Συνεταιριστικάς Οργανώσεις ή και εις Εταιρείας Συνεταιριστικής πλειοψηφίας μετοχών της ΕΤΕΑΠ, ανηκουσών: α)Εις την ΕΤΒΑ. β)Εις της ΑΤΕ έως ότου εν τη τελευταία ταύτη περιπτώσει, περιέλθη εις αυτάς ποσοστόν 70% εκ του συνολικού εταιρικού κεφαλαίου. 2.Μετά πάροδον τεσσάρων ετών από της δημοσιεύσεως του παρόντος, επιτρέπεται δια κοινής αποφάσεως των Υπουργών Συντονισμού και Γεωργίας, η μείωσις της συμμετοχής της ΑΤΕ εις το κεφάλαιον της Εταιρείας κάτω του 30% αυτού. 3.Η μεταβίβασις των εν παρ. 1 μετοχών ενεργείται εις την ονομαστικήν των αξίαν, προσηυξημένην κατά τους τόκους υπολογιζομένους επί τω ισχύοντι επιτοκίω μεσοπροθέσμου δανειοδοτήσεως των Συνεταιριστικών Οργανώσεων και μειουμένην κατά τας πραγματοποιηθείσας εισπράξεις υπό μορφήν μερισμάτων, κατόπιν αιτήσεως της ΠΑΣΕΓΕΣ και μετ’ απόφασιν των Διοικητικών Συμβουλίων, κατά περίπτωσιν, της ΕΤΒΑ και της ΑΤΕ, επιτρεπομένης υπό της τελευταίας ταύτης της χρηματοδοτήσεως των Γεωργικών Συνεταιριστικών Οργανώσεων δια την αγοράν μετοχών της ΕΤΕΑΠ, μέχρι ποσοστού 75% της αξίας των, του υπολοίπου καταβαλλομένου εξ ιδίων αυτών κεφαλαίων.  (Μετά τη σελ.212,34(β) Σελ. 212,35 Τεύχος 736-Σελ.129 Αγροτική Τράπεζα 12.Θ.ζ.88-89 Άρθρ.5.-1.Κατά την πρώτην τετραετίαν από της δημοσιεύσεως του παρόντος, δια την λήψιν αποφάσεως περί διορισμού Διευθύνοντος Συμβούλου ή Γενικού Διευθυντού ή Διευθυντού της ΕΤΕΑΠ, απαιτείται ηυξημένη πλειοψηφία των 3/4 των μελών του Διοικητικού Συμβουλίου. 2.Επιτρέπεται η απόσπασις εις την ΕΤΕΑΠ ή  και Εταιρείας μετοχικού ενδιαφέροντος αυτής,  υπαλλήλων  της ΑΤΕ. Η  απόσπασις  ενεργείται  δια κοινών αποφάσεων των Διοικητικών Συμβουλίων της ΑΤΕ και της ΕΤΕΑΠ και δι’ ωρισμένον χρόνον, μη δυνάμενον να υπερβή τα δύο έτη. Το αποσπώμενον προσωπικόν υπάγεται εξ ολοκλήρου εις τους κανονισμούς της Εταιρείας και τας διαταγάς του Γενικού Διευθυντού αυτής, αλλ’ αι αποδοχαί τούτου βαρύνουν, κατά το 1/2 την ΕΤΕΑΠ ή τας μετοχικού ενδιαφέροντος Εταιρείας αυτής, του υπολοίπου βαρύνοντος την ΑΤΕ. Άρθρ.6.-Δια Π.Δ/τος , εφ’ άπαξ εκδοθησομένου προτάσει των Υπουργών Γεωργίας και Εμπορίου, θέλει προσαρμοσθή το Β.Δ. 174/1962 δια τροποποιήσεως και συμπληρώσεως αυτού ως προς: α)το ύψος του μετοχικού κεφαλαίου, τους δυναμένους ν’ αποκτήσουν μετοχάς της Εταιρείας και το ποσοστόν κατά κατηγορίαν μετόχων, β)την σύνθεσιν του Διοικητικού Συμβουλίου και την εκπροσώπησιν των επί μέρους κατηγοριών μετόχων εις αυτό και γ)την επωνυμίαν της εταιρείας. Εκδόθηκε το Π.Δ. 933/19-28 Νοεμ. 1979 (ΦΕΚ Α΄ 261).Βλ. τις τροποποιήσεις του Β.Δ. 174/1962 (ανωτ. αριθ. 66) και την αλλαγή της επωνυμίας στο σχόλιο του άρθρ. 1 του παρόντος. Άρθρ.7.-1.Η διάρκεια της δυνάμει του άρθρ. 3 του Ν.Δ. 4087/1960 ιδρυθείσης Ανωνύμου Εταιρείας υπό την επωνυμίαν «ΝΕΑ ΕΛΛΗΝΙΚΗ ΕΤΑΙΡΕΙΑ ΕΞΑΓΩΓΗΣ ΓΕΩΡΓΙΚΩΝ ΠΡΟΙΟΝΤΩΝ Α.Ε.» και συντετμημένως «ΝΕΑ ΑΓΡΕΞ», λήγει μετά πάροδον μηνός από της δημοσιεύσεως του παρόντος. 2.Η Εταιρεία αύτη από της λήξεως της διαρκείας της τίθεται υπό εκκαθάρισιν, ήτις ενεργείται κατά τας διατάξεις του παρόντος Νόμου και συμπληρωματικώς κατά τας διατάξεις της Νομοθεσίας περί Ανωνύμων Εταιρειών και του Καταστατικού της. 3.Η εκκαθάρισις της εταιρικής περιουσίας της Εταιρείας ενεργείται μόνον υπό της Αγροτικής Τραπέζης της Ελλάδος (ΑΤΕ), οι δε λοιποί μέτοχοι δύνανται να παρακολουθούν τακτικώς την πρόοδον της εκκαθαρίσεως. Η ΑΤΕ ως εκκαθαριστής της Εταιρείας κατά την υπ’ αυτής ενεργουμένην ρευστοποίησιν και είσπραξιν των πάσης φύσεως απαιτήσεων της Εταιρείας, δύναται να παρέχη  Σελ. 212,36 Τεύχος 736-Σελ.130 προθεσμίας εξοφλήσεως, να προβαίνη εις συμβιβασμόν ή οιονδήποτε άλλον διακανονισμόν και εν γένει να λαμβάνη παν έτερον αναγκαίον μέτρον. 4.Η ΑΤΕ ως εκκαθαριστής θέλει προβή εις αποτίμησιν των στοιχείων της κινητής και ακινήτου περιουσίας της Εταιρείας ταύτης, βάσει της σημερινής αξίας των και θέλει μεταβιβάσει όσα εξ αυτών θεωρηθούν χρήσιμα εις την ως άνω ΕΤΕΑΠ, χρηματοδοτούσα ταύτην δια ισοπόσου μακροπροθέσμου δανείου. Οι όροι, αι προϋποθέσεις και η διαδικασία εφαρμογής της παρούσης διατάξεως θέλουν καθορισθή δι’ αποφάσεως του Υπουργού Γεωργίας. 5.Η τοιαύτη μεταβίβασις των ακινήτων, βιομηχανιών ή άλλων εγκαταστάσεων και περιουσιακών στοιχείων της Εταιρείας, απαλλάσσεται παντός φόρου, τελών πάσης φύσεως, τελών χαρτοσήμου και εν γένει πάσης εισφοράς, κρατήσεως ή δικαιώματος, υπέρ του Δημοσίου, των Δήμων και Κοινοτήτων ή υπέρ άλλου οιουδήποτε φυσικού ή νομικού προσώπου. 6.Η ΑΤΕ, ως εκκαθαριστής της Εταιρείας, δεν δικαιούται αμοιβής. Η Εταιρική περιουσία βαρύνεται με τα πάσης φύσεως έξοδα εκκαθαρίσεως και την μισθοδοσίαν του δι’ αυτήν απασχοληθησομένου προσωπικού της ΑΤΕ. Εφ’ όσον η ΑΤΕ καταβάλλη τας ανωτέρω δαπάνας εξ ιδίων, καταλογίζει ταύτας εις βάρος της εταιρικής περιουσίας. Τα εισπραττόμενα επί της ρευστοποιήσεως των περιουσιακών στοιχείων της Εταιρείας ποσά, φέρονται υπό της ΑΤΕ εις ιδιαίτερον λογ/σμόν, κατανέμονται δε ταύτα μεταξύ των πιστωτών κατά τας διατάξεις του κοινού δικαίου. Κατά τα λοιπά εφαρμόζονται αι διατάξεις περί Ανωνύμων Εταιρειών. 7.Το έργον της εκκαθαρίσεως της Κοινοπραξίας «Ν. ΑΓΡΕΞ-ΣΕΚΕ-ΔΗΜΗΤΡΑ», ης η διαλυομένη «ΝΕΑ ΑΓΡΕΞ», τυγχάνει εκκαθαριστής, συνεχίζεται υπό της ΑΤΕ. 8.Η ΑΤΕ ως εκκαθαριστής της εταιρείας θέλει προβή εις απόλυσιν του εν γένει προσωπικού ταύτης. Εκ τούτου εκτός των διατηρηθησομένων δια τας ανάγκας της εκκαθαρίσεως υπαλλήλων, η εν άρθρ. 1 του παρόντος εταιρεία ΕΤΕΑΠ προσλαμβάνει τους υπό του Διοικητικού Συμβουλίου της κρινομένους ως καταλλήλους δια το έργον της. Άπαντες οι λοιποί, ουχί όμως οι πέραν του 60ού έτους της ηλικίας των, προσλαμβάνονται υπό της ΑΤΕ δια συμβάσεως εργασίας αορίστου χρόνου δια τας ανάγκας των εν γένει υπηρεσιών της. Εκ τούτων δύναται η ΑΤΕ, δι’ αποφάσεως του Διοικητού της και μετά σύμφωνον γνώμην του Υπηρεσιακού της Συμβουλίου, να μονιμοποιήση μέχρι και του βαθμού του λογιστού Β΄ ή του αντιστοίχου τοιούτου, τους έχοντας τα αναγκαία τυπικά και ουσιαστικά προσόντα και ηλικίαν ουχί ανωτέραν των 50 ετών. Οι προσλαμβανόμενοι υπάλληλοι παρά τη ΕΤΕΑΠ ή τη ΑΤΕ επί συμβάσει, ουδεμιάς αποζημιώσεως δικαιούνται, ο χρόνος όμως υπηρεσίας των παρά τη διαλυομένη εταιρεία λογίζεται ως χρόνος υπηρεσίας παρά τη ΕΤΕΑΠ ή ΑΤΕ. Οι απολυόμενοι εν γένει μισθωτοί της διαλυομένης εταιρείας δικαιούνται της, βάσει της κειμένης νομοθεσίας, προβλεπομένης αποζημιώσεως. 12.Θ.ζ.89 Αγροτική Τράπεζα 9.Το προσωπικόν της διαλυομένης Ν. ΑΓΡΕΞ το οποίον θα διατηρηθή παρά τη εν άρθρ. 1 του παρόντος εταιρεία και παρά τη ΑΤΕ ως επί συμβάσει αορίστου χρόνου, θα εξακολουθή να υπάγηται εις την ασφάλισιν του δια του άρθρ. 5 του Α.Ν. 1154/1938 συσταθέντος Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων. 10.Δι’ όσους δεν απορροφηθούν από την ΑΤΕ ή από την ΕΤΕΑΠ και δικαιούνται μειωμένης συντάξεως παρά του ΤΑΥΣΟ, αναγνωρίζεται προσαύξησις του συνταξίμου χρόνου των κατά 5 έτη δια την βελτίωσιν της συντάξεώς των, άνευ υποχρεώσεώς των δια την εξαγοράν τούτων. Απαιτήσεις των αρμοδίων ασφαλιστικών φορέων απορρέουσαι εκ της αναγνωρίσεως ταύτης βαρύνουν εξ ολοκλήρου την ΑΤΕ. Άρθρ.8.-Μετά πάροδον τριμήνου από της ισχύος του παρόντος, αυξάνονται τα τέλη των διοικητικών συμβουλίων του Οργανισμού Γεωργικών Ασφαλίσεων (ΟΓΑ), του Οργανισμού Βάμβακος, του Εθνικού Οργανισμού Καπνού και του Ελληνικού Κέντρου Παραγωγικότητος (ΕΛΚΕΠΑ) δια την συμμετοχήν εις αυτά εκπροσώπων της ΠΑΣΕΓΕΣ, των συνεταιρισμένων αγροτών και παραγωγών κατά την αναλογίαν, την προβλεπομένην υπό των αντιστοίχων διατάξεων του άρθρ. 13 του Ν.Δ. 4169/1961 «περί Γεωργικών Κοινωνικών Ασφαλίσεων», του άρθρ. 2 του Β.Δ. 481/31.5.1965 «περί διατηρήσεως, συνθέσεως και αρμοδιοτήτων Συμβουλίων και Επιτροπών Οργανισμών και Νομικών Προσώπων Δημοσίου Δικαίου, αρμοδιότητος Υπουργείου Γεωργίας», του άρθρ. 7 του Νόμ. 3758/1957 «Περί ιδρύσεως Εθνικού Οργανισμού Καπνού» και του Ν.Δ. 2473/1953 «Περί ιδρύσεως Ελληνικού Κέντρου Παραγωγικότητος και ρυθμίσεως θεμάτων Τεχνικής Βοηθείας». Οι εκπρόσωποι των αγροτών εις τα ανωτέρω νομικά πρόσωπα και οι αναπληρωταί αυτών υποδεικνύονται υπό του Διοικητικού Συμβουλίου της ΠΑΣΕΓΕΣ. Με την παρ. 4 άρθρ. 29 Νόμ. 1027/20-26 Φεβρ. 1980 (ΦΕΚ Α΄ 49) ορίζεται ότι οι διατάξεις της ανωτέρω παραγράφου δεν ισχύουν για το ΟΓΑ. Άρθρ.9.-Αι παρ. 3, 4 και 5 του άρθρ. 13 του Ν.Δ. 4087/1960 καταργούνται. 